open-index/open-wikipedia-markdown huggingface dataset:
פוליסקסואליות

ממוזער|282x282 פיקסלים|דגל הגאווה הפוליסקסואלי
**פוליסקסואליות** היא משיכה לריבוי מגדרים או מינים, כמו ביסקסואליות. אין הגדרה אחידה לנטייה הזו, ויש לה כמה פירושים. בין השאר, יש כאלה שמתייחסים אליה כביסקסואליות עם משיכה גם ל-אבינאריים, יש כאלה שמזהים אותה כפאנסקסואליות רק למגדרים בינאריים, יש כאלה שמבחינתם זוהי ביסקסואליות עם זהות אישית קווירית, ויש כאלה שמתייחסים אליה פשוט כמושג נרדף לביסקסואליות, שהיא משיכה לשני מגדרים או יותר (בניגוד לחד-מיניות בה יש משיכה רק למגדר אחד).

באותה מידה, יש לזהות הפוליסקסואליות דמיון לזהות הפאנסקסואלית, כאשר ההבדל העיקרי הוא שפאנסקסואליות מוגדרת כמשיכה לכל המגדרים, או משיכה ללא תלות במין או מגדר, בעוד פוליסקסואליות היא משיכה ליותר ממגדר אחד אך לאו דווקא לכל המגדרים או המינים.

## היבטים תרבותיים
במסגרות חברתיות ואקטיביסטיות לעיתים הזהות מקוצרת למילה "פולי", דבר שיכול לגרום לבלבול עם הפרקטיקה המינית פוליאמוריה, שגם היא מקוצרת באותו אופן. ואולם, אין חפיפה בין המשמעויות: פוליאמוריה היא פרקטיקה של קיום ריבוי מערכות יחסים, ואין בה שום הגדרה לגבי הזהות המינית של מי שביחסים; לעומת זאת, אדם פוליסקסואל יכול להיות מונוגמי או פוליאמורי. אין בזהות עצמה אינדיקציה לגבי הפרקטיקות המיניות של המחזיק בה. 

החיבור בין פוליסקסואליות וג'נדרקוויריות נובעת מהמקבילות של הבעיות שנוצרות מהתכתיב החברתי הבינארי לגבי מגדר - שקובעת שבני אדם הם או גברים או נשים - לאנשים שאינם מגדירים עצמם כאחד מהשניים, לתכתיב הבינארי לגבי מיניות – שקובעת שבני אדם הם או הטרוסקסואלים או הומוסקסואלים – עבור אנשים שחווים משיכות מורכבות יותר. המשיכה הפוטנציאלית למגדרים לא בינאריים – כמו טרנסג'נדרים, ג'נדרקווירים, א-מגדריים, ואנשים אינטרסקס – מובלעת לתוך ההגדרה של פוליסקסואליות. 

## ראו גם

* ביסקסואליות
* פאנסקסואליות
* ג'נדרקוויר
* טרנסג'נדר
* אינטרסקס
* פוליאמוריה
* אג'נדר

## קישורים חיצוניים

## הערות שוליים

קטגוריה:להט"ב: סלנג ומונחים
קטגוריה:זהות מינית
קטגוריה:להט"ב
מיטשל וייזר

**מיטשל-אליה וייזר** (בגרמנית: **Mitchell-Elijah Weiser**, נולד ב-21 באפריל 1994 בטרויסדורף שבגרמניה) הוא כדורגלן גרמני המשחק בורדר ברמן בעמדות המגן הימני והקשר הימני.

וייזר ניחן במהירות, ביכולת פריצה, ובמשחק התקפי טוב יחסית לשחקן הגנה.

## קריירת מועדונים
### פ.צ. קלן
וייזר שיחק בקבוצת הנוער של פ.צ. קלן, ובשנת 2011 עבר לשחק בקבוצה הבוגרת, אך שובץ בעיקר בקבוצת המילואים של המועדון. בפברואר 2012 ערך את הופעת הבכורה שלו בבונדסליגה מול באייר לברקוזן, והיה לשחקן הצעיר ביותר בתולדות פ.צ. קלן המשחק בבונדסליגה.

### באיירן מינכן
כישרונו של וייזר כשחקן כנף לא נעלם מעיני המועדונים הגדולים, ובקיץ 2012 חתם וייזר בבאיירן מינכן על חוזה לשלוש שנים. בינואר 2013 הושאל לקייזרסלאוטרן ששיחקה בליגת הבונדסליגה השנייה על מנת שיצבור ניסיון, ובתום העונה חזר לבאיירן מינכן. וייזר שיחק בעיקר בקבוצת המילואים, אך גם קיבל הזדמנויות מהמאמן פפ גווארדיולה, בין היתר בליגת האלופות מול ויקטוריה פלזן בשלב הבתים של עונת 2013/14. לקראת סוף עונת 2014/15 וייזר קיבל יותר ויותר הזדמנויות והוכיח את כישרונו, אך סירב להאריך את החוזה מאחר שרצה לקבל יותר דקות משחק.

עם באיירן מינכן זכה וייזר בשתי אליפויות הבונדסליגה, גביע מקומי אחד, סופר קאפ מקומי אחד, סופר קאפ אירופי אחד, וזכייה אחת באליפות העולם לקבוצות בשנת 2013.

### הרטה ברלין
בקיץ 2015 חתם וייזר על חוזה בהרטה ברלין לשלוש שנים. את תחילת העונה הראשונה שלו בקבוצה החמיץ עקב פציעה. לאחר מכן, הפך וייזר לשחקן מפתח בקבוצה, וסייע לה להתבסס בצמרת הכדורגל הגרמני. 

### באייר לברקוזן
ב-7 במאי 2018 חתם וייזר על חוזה בבאייר לברקוזן לחמש עונות. בעונתו הראשונה בקבוצה, 2018/19, ערך וייזר 30 הופעות, אך בעונת 2019/20 פחתה משמעותית כמות ההופעות שלו, ובעונת 2020/21 ערך חמש הופעות בלבד. את עונת 2021/22 פתח וייזר בלברקוזן, אך בתחילתה הושאל לקבוצת ורדר ברמן לעונה אחת.

### ורדר ברמן
ב-31 באוגוסט 2021 הושאל וייזר לורדר ברמן, היורדת הטרייה לבונדסליגה השנייה, ובהמשך גם חתם בה באופן קבוע ב-2022. בעונת 2021/22 היה וייזר בורג חשוב בעלייה של הקבוצה בחזרה לבונדסליגה. בעונות הבאות, סייע וייזר לוורדר ברמן להתברג במרכז הטבלה, כשהוא משחק בקביעות בהרכב.

## קריירה בינלאומית
וייזר שיחק בנבחרות הצעירות של גרמניה, לרבות נבחרת גרמניה בכדורגל עד גיל 21. בשנת 2017 נטל חלק באליפות אירופה בכדורגל עד גיל 21 - 2017 עם הנבחרת הגרמנית הצעירה, והבקיע את שער הניצחון במשחק הגמר בו ניצחה גרמניה הצעירה את נבחרת ספרד בכדורגל עד גיל 21 בתוצאה 0–1.

## חיים אישיים
וייזר הוא בנו של כדורגלן העבר פטריק וייזר, ששיחק בפ.צ. קלן ובוולפסבורג.

## קישורים חיצוניים

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. קלן
קטגוריה:כדורגלני באיירן מינכן
קטגוריה:כדורגלני פ.צ. קייזרסלאוטרן
קטגוריה:כדורגלני הרטה ברלין
קטגוריה:כדורגלני באייר לברקוזן
קטגוריה:כדורגלני ורדר ברמן
קטגוריה:גרמנים ממוצא אלג'יראי
קטגוריה:גרמנים שנולדו ב-1994
פרידריך וילהלם השלישי, דוכס סקסוניה-אלטנבורג

**פרידריך וילהלם השלישי, דוכס סקסוניה-אלטנבורג** (בגרמנית: **Friedrich Wilhelm III, von Sachsen-Altenburg**; 12 ביולי 1657 – 14 באפריל 1672) היה דוכס של סקסוניה-אלטנבורג בין השנים 1669–1672.

## ביוגרפיה
### ילדותו
פרידריך וילהלם נולד ב-12 ביולי 1657 באלטנבורג שהשתייכה לדוכסות סקסוניה-אלטנבורג, לפרידריך וילהלם השני, דוכס סקסוניה-אלטנבורג, ולמגדלנה זיבילה מסקסוניה, בתו של יוהאן גאורג הראשון, הנסיך הבוחר מסקסוניה.

### שלטונו
ב-22 באפריל 1669 מת פרידריך וילהלם השני, דוכס סקסוניה-אלטנבורג, ובמקומו עלה פרידריך וילהלם לשלטון, תוך שדודיו יוהאן גאורג השני, הנסיך הבוחר מסקסוניה ומוריץ, דוכס סקסוניה-צייץ משמשים כעוצרים.

ב-14 באפריל 1672 מת פרידריך וילהלם ממחלת האבעבועות השחורות. לאחר מותו חולקה הדוכסות בין דוכסות סקסוניה-ויימאר לדוכסות סקסוניה-גותה, אולם, ארנסט הראשון, דוכס סקסוניה-גותה קיבל את החלק הגדול יותר, מכיוון שהיה צאצא של אליזבת סופיה, נסיכת סקסוניה-אלטנבורג בתו של יוהאן פיליפ, דוכס סקסוניה-אלטנבורג שציווה שהיא תירש את הנחלה בהיעדר יורשים זכרים.

## אילן יוחסין

## קישורים חיצוניים

קטגוריה:דוכסי סקסוניה-אלטנבורג
קטגוריה:ילידי 1657
קטגוריה:נפטרים ב-1672
ארכף שחור

**ארכף שחור** (שם מדעי: *Elephantulus fuscus*) הוא מין ממשפחת הארכפיים והוא בעל פרווה שחורה ממנה קיבל את שמו.
## מאפיינים
ארכף זה מגיע לאורך 10–12 ס"מ בלבד והוא בעל עיניים גדולות, אף ארוך ומחודד מעט ורגליים גדולות העוזרות לו לקפץ במהירות.

הוא חי בערבות העשב היבשות של אפריקה במלאווי, מוזמביק וזמביה. הוא חי במאורה ולאורכה שביל עשוי זרדים ועשבים ובהם הוא בונה שביל מילוט. כשטורף מגיע הארכף בורח במהירות בנתיב אקראי וכך מבלבל את הטורף. הוא לא נח כמעט ואוכל כמעט כל רגע כדי להתקיים. טרפו העיקרי מורכב מחרקים כמו פרפרים, חגבים וגם נמלים וטרמיטים. הצעירים נולדים בקן חמים ומסוגלים עם היוולדם לנוס מטורפים.

לא ידוע מה מצב שימורו.
## קישורים חיצוניים

## הערות שוליים

קטגוריה:טקסונים שתוארו בידי וילהלם פטרס
קטגוריה:חדפי פיל
קטגוריה:מלאווי: יונקים
קטגוריה:זמביה: יונקים
קטגוריה:בעלי חיים שתוארו ב-1852
ארכף שחור-רגל

**ארכף שחור-רגל** (שם מדעי: *Elephantulus fuscipes*) הוא מין ממשפחת הארכפיים המצוי במרכז אפריקה.
## מאפיינים
הארכף מגיע לאורך 12–14 ס"מ ולמשקל 52–77 גרם. הוא בעל אף ארוך וכפוף בעל שערות חישה ועיניים גדולות כמו לקרוביו. הם יודעים לקפץ במהירות בעזרת זנבם ורגליהם הארוכות.

הארכפים פעלתנים תמיד ומחפשים חרקים רוב שעות היממה. הם עצמם עלולים להיטרף על ידי דורסים, חתולים שונים, נחשים ולטאות גדולות. בשעת סכנה הם נמלטים בשבילים בצמחייה והטורף מאבד את עקבותיהם.

הם חיים בסוואנות טרופיות וכרי דשא ברפובליקה הדמוקרטית של קונגו, דרום סודאן ואוגנדה. לא ידוע מה מצב שימורם.

## קישורים חיצוניים

## הערות שוליים

קטגוריה:בעלי חיים שתוארו ב-1894
קטגוריה:טקסונים שתוארו בידי אולדפילד תומאס
קטגוריה:חדפי פיל
קטגוריה:יונקים בסוואנה האפריקנית
קטגוריה:אוגנדה: יונקים
ארכף קצר-אף

**ארכף קצר-אף** (שם מדעי: *Elephantulus brachyrhynchus*) הוא מין ממשפחת הארכפיים והוא בעל אף קצר מעט יותר מקרוביו ומכאן שמו. ארכף זה מצוי בעיקר באפריקה הדרומית הרחק ממשכנות האדם והוא נפוץ ללא סכנה.
## מאפיינים
אורכו של הארכף כ-42 ס"מ ומשקלו 30–55 גרם. הוא בעל חוטם ארוך וכפוף, אך מעט פחות מקרובי משפחתו. הוא גם בעל עיניים גדולות ורגליים גדולות העוזרות לו לשעוט במהירות. הוא טורף חרקים קטנים ויצורים דומים ובדומה לחדפים האמיתיים הוא חייב לאכול כל הזמן.

הארכף נפוץ מדרום אפריקה ונמיביה, מזרח ומרכז בוצואנה, אנגולה, זימבבואה, מלאווי, זמביה, מוזמביק והרפובליקה הדמוקרטית של קונגו ובמזרח אפריקה בטנזניה, קניה ואוגנדה. הוא חיים באזורים צחיחים ויבשים אך בעלי צמחיית שיחים וערבות עשב. 

טורפיהם של הארכפים מרובים וכוללים עופות טרף, חתולים גדולים וקטנים, צבועים, תנים ונחשים. הם מתגוננים על ידי ריצה עקלתנית בשבילים בצמחייה במהירות ובלבול הטורפים עד שהם מוותרים.

בדומה לרוב בני המשפחה הארכפים אינם מאריכים ימים בשבי ותוחלת חייהם בשבי מגיעה ל-4.2 שנים במקרה הטוב.

## קישורים חיצוניים

## הערות שוליים

מרכז|250px|ממוזער|ארכף בדרום אפריקה

קטגוריה:טקסונים שתוארו בידי אנדרו סמית
קטגוריה:חדפי פיל
קטגוריה:זמביה: יונקים
קטגוריה:בעלי חיים שתוארו ב-1836
ארכף סומלי

**ארכף סומלי** (שם מדעי: *Elephantulus revoili*) הוא מין ממשפחת הארכפיים האנדמי לסומליה.
## מאפיינים
הארכף בעל ראש קטן, אוזניים גדולות ואף כפוף ובעל שערות חישה עימם הוא חש את הסביבה. אורכו מגיע ל-14–16 סנטימטרים וצבע הפרווה אפרפר. הוא בעל זנב ורגליים ארוכות העוזרים לו לנוע במהירות.

הארכפים חיים באזורים מדבריים ואזורי שיחים ברחבי סומליה וג'יבוטי. הם מחפשים בין השבילים הזעירים בצמחייה חרקים קטנים ופרוקי רגליים דומים למאכל והם פעלתנים מאוד וחייבים לאכול הרבה כדי לא למות.

טורפיהם כוללים חתולים, צבועים, נמיות ותנים וכן עופות דורסים, לטאות גדולות ונחשים. הם בורחים מאויביהם באמצעות נתיבים בצמחייה ושינוי כיוונים במהירות.

## קישורים חיצוניים

* Elephant shrew rediscovered in Africa after 50 years - מאתר ה-BBC

## הערות שוליים

קטגוריה:חדפי פיל
קטגוריה:סומליה: יונקים
קטגוריה:סומליה: בעלי חיים אנדמיים
קטגוריה:בעלי חיים שתוארו ב-1881
ארכף קארו

**ארכף קארו** (שם מדעי: *Elephantulus pilicaudus*) הוא מין ממשפחת הארכפיים האנדמי לדרום אפריקה במדינות הכף הצפוני והכף המערבי. הוא חי באזורי השיחים היבשים המכונים "קארו" ומכאן קיבל את שמו.
## מאפיינים
אורכו של הארכף 22–26 ס"מ ומשקלו 38–59 גרם. הוא בעל רגליים וזנב ארוכים וכן אוזניים ועיניים גדולות. הוא אינו קרוב לחדפים אלא רק זעיר כמוהם. הוא גם בעל אף מוארך וכפוף העוזר לו לחוש את הסביבה.

כמו רוב בני המשפחה הם פעלתנים ביותר, מחפשים כל הזמן מזון כמו חיפושיות, חגבים, פרפרים ותולעים. הם לא מאריכים ימים בשבי עקב כך.

הם חיים בסוואנות במסלולי שיחים וזרדים בהם הם נמלטים מטורפיהם הרבים. הם רצים במהירות בנתיב עקלתוני עד שהטורף מאבד כיוון ומתייאש.

הארכפים לא נפוצים ביותר ולא ידוע מה מצב שימורם.
## קישורים חיצוניים

## הערות שוליים

קטגוריה:חדפי פיל
קטגוריה:דרום אפריקה: יונקים
קטגוריה:דרום אפריקה: בעלי חיים אנדמיים
קטגוריה:בעלי חיים שתוארו ב-2008
ארכף סלע מזרחי

**ארכף סלע מזרחי** (שם מדעי: *Elephantulus myurus*) הוא מין ממשפחת הארכפיים.

הארכף נפוץ בערבות עשב וסוואנות בבוצוואנה, מוזמביק, דרום אפריקה וזימבבואה. הוא נפוץ גם באזורים יבשים וסלעיים עם מעט צמחייה. הוא חי ומתרבה בין השיחים ומוצא לאורכם את מזונו הכולל חרקים קטנים כמו חיפושיות, פרפרים, חגבים וטרמיטים. הוא עצמו עלול להיטרף על ידי נחשים, חתולים גדולים, נמיות, תנים ועופות דורסים שונים. הוא נמלט בין הסבכים בנתיב עקלתוני עד שהטורף מוותר על החיפושים לבסוף.

הארכפים מרובים בטבע ואינם בסכנה.

## קישורים חיצוניים

## הערות שוליים

קטגוריה:חדפי פיל
קטגוריה:דרום אפריקה: יונקים
קטגוריה:בעלי חיים שתוארו ב-1906
ארכף צפון-אפריקני

**ארכף צפון-אפריקני** (שם מדעי: *Petrosaltator rozeti*) הוא מין ממשפחת הארכפיים החי בצפונה של אפריקה במרוקו, תוניסיה, אלג'יריה ולוב, והוא היחיד מבני קבוצת אפרותריה המצוי שם. בעבר השתייך לסוג ארכף, אך החל מ-2016 הוא משויך לסוג יחידי (**Petrosaltator**).

הארכף הוא דמוי-חדף קטן ביותר בעל אף מוארך וכפוף ורגליים גדולות מאוד העוזרות לו לנתר.

הוא חי באזורי שיחים עשבוניים ובמדבריות שונים. הוא מצוי בקרבה למאורתו כל הזמן ומחפש חרקים ויצורים קטנים נוספים למאכל. הוא חייב לאכול כל העת. עם זאת הוא יכול שלא לשתות כמעט.

הארכפים עומדים על המשמר מפני טורפים ובורחים מפניהם בנתיבים בצמחייה בצורה עקלתנית ומבלבלת.

הארכפים נפוצים בתחום מחייתם ולא נשקפת להם סכנה.

## קישורים חיצוניים

## הערות שוליים

קטגוריה:בעלי חיים שתוארו ב-1833
קטגוריה:טקסונים שתוארו בידי גאורגס לואיס דוורנוי
קטגוריה:חדפי פיל
קטגוריה:יונקים יחידים בסוגם
קטגוריה:מרוקו: יונקים
קטגוריה:אלג'יריה: יונקים
קטגוריה:הסהרה: בעלי חיים
ארכף סלע מערבי

**ארכף סלע מערבי** (שם מדעי: *Elephantulus rupestris*) הוא מין יונק קטן ממשפחת הארכפיים.

הארכפים הם יצורים קטנים דמויי חדף אך שייכים לקבוצה נפרדת הקרויה חדפי פיל. הם בעלי אף מוארך מעט וכפוף עם שערות חישה וכן אוזניים ועיניים גדולות. הרגליים שלהם גדולות והם יצורים מהירים ביותר.

הארכפים נפוצים בטבע בדרום אפריקה, נמיביה ואולי גם באנגולה ובוצוואנה. הם חיים במאורות בערבות עשב טרופיות ואזורים סלעיים יבשים.

הארכפים פגיעים לטורפים רבים ויודעים לנוע במהירות כדי לברוח מפניהם בנתיבים עקלתונים בצמחייה. הם בודקים את תחזוקת השבילים בצמחייה באמצעות פינוי זרדים שנפלו שם. השביל מספק להם גם מקום לאכול משום שהוא מושך חרקים קטנים כמו פרפרים וחגבים למאכל.

## קישורים חיצוניים

## הערות שוליים

ימין|ממוזער|ארכף סלע מערבי

קטגוריה:בעלי חיים שתוארו ב-1831
קטגוריה:טקסונים שתוארו בידי אנדרו סמית
קטגוריה:חדפי פיל
קטגוריה:דרום אפריקה: יונקים
קטגוריה:נמיביה: יונקים
ארכף הסבך

**ארכף הסבך** (שם מדעי: *Elephantulus intufi*) הוא מין של יונק קטן ממשפחת הארכפיים המצוי בדרומה של אפריקה.

הארכף בעל אוזניים ועיניים גדולות ואף ארוך ומעט כפוף המכיל שערות חישה. צבעו של ארכף זה צהוב-אפור עם זנב ורדרד. הרגליים גדולות ואיתן הוא נע במהירות קדימה.

הארכף חי באזורים שחונים ויבשים בסוואנות טרופיות ובאזורים יבשים יותר כולל מדבריות, אך נפוץ בעיקר באזורי שיחים. הוא חי בדרום אפריקה, אנגולה, בוצוואנה ונמיביה. 

ארכפים אלה מוצאים את מזונם ואת ביתם בין השיחים, וכשטורפיהם הרבים בסביבה הם בורחים בנתיב מהיר ועקלתוני בין השיחים בשבילים מסומנים. הם טורפים חרקים קטנים שונים.

כמו מרבית בני המשפחה הם לא מאריכים ימים בשבי.

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:חדפי פיל
קטגוריה:בוטסואנה: יונקים
קטגוריה:יונקים בסוואנה האפריקנית
סין-מובליט

**סין-מובליט** היה מלך אמורי, המלך החמישי בשושלת הראשונה של מלכי בבל שהייתה שושלת אמורית. הוא היה אביו של המלך חמורבי. תקופת מלוכתו נמשכה 19 שנים, בין השנים 1812–1793 לפנה"ס לפי הכרונולוגיה התיכונה, או 1729-1748 לפי הכרונולוגיה הנמוכה. סין-אומבליט היה השליט הראשון על בבל שהכריז על עצמו כמלך העיר. הוא היה הראשון שהרחיב את שלטונה של בבל על ערי מדינה נוספות בדרום מסופוטמיה. בנו חמורבי הרחיב את גבולות הממלכה והפך אותה לאימפריה.

## מלוכה
סין אובליט ירש את אביו אפיל-סין. לא נמצאו במחקר הארכאולוגי כתובות המציינות אותו ואת אביו. בתקופת שלטונו נשלט המרחב המסופוטמי על ידי מספר ממלכות עתיקות ובולטות: אשנונה באזור החידקל העליון, לרסה באזור הדלתה של הפרת והחידקל, ממזרח שכנה ממלכת עילם ובאזור הג'זירה מלך המלך האשורי שמשי אדד הראשון, שהקים ממלכה גדולה. בבל באותה עת הייתה עיר ממלכה מקומית.

בשנה ה-13 למלכותו, הדף את צבא העיר אור שפלשה לתחומה של בבל. בשנה ה-17 למלכותו כבש את העיר איסין, ששכנה מדרום-מזרח לבבל בתקופת מלכותו של דמיק-אילישו מלך איסין, אבל לאחר מכן איבד את שלטונו על איסין. במשך תקופת מלכותו הוא הצליח להתחזק, ביצר מספר ערים בתחום ממלכתו ובנה תעלות.

בעת עליית בנו חמורבי לשלטון, התרבות הבבלית צברה כבר בולטות מסוימת בקרב המעמדות המשכילים על פני תרבויות אחרות באזור. השלטון באזור כבר החל להתבסס תחת הגמוניה בבלית. ערי המדינה בורסיפה כיש, דילבת וסיפר היו תחת הגמוניה בבלית.

במקורות העתיקים מופיעה גם דמות אישה בשם אילטני , ייתכן והייתה בתו של סין-מובליט ואחותו של חמורבי, או שהייתה בתו של שמשו-אילונה בנו של חמורבי.

## קישורים חיצוניים

*פירוט האירועים לפי שנים, שנות מלכותו של סין-מובליט
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מלכי השושלת ה-1 האמורית של בבל
ארכף הכף

**ארכף הכף** (שם מדעי: *Elephantulus edwardii*) הוא מין ממשפחת הארכפיים האנדמי לדרום אפריקה.

אורכו של הארכף 22–28 ס"מ ומשקלו 37–80 גרם. הוא בעל אף כפוף ובעל שערות חישה וכן אוזניים ועיניים גדולות. הפרווה חומה בהירה והרגליים והזנב גדולים ועוזרים לארכף לשעוט קדימה.

כמו רוב הארכפים הם אוכלים חרקים קטנים והם חייבים לאכול כמעט כל הזמן. בלילות שאין מזון הם מורידים את חום גופם עד לחום הסביבה ובבוקר חוזרים לחימום הגוף.

הם מתגוננים מטורפיהם הרבים על ידי ריצה במהירות דרך השיחים העשבוניים והמפותלים עד שהטורף מתבלבל ועוזב. הם חיים באזורי שיחים וסלעים באזור המערבי של דרום אפריקה.

## קישורים חיצוניים

## הערות שוליים

קטגוריה:חדפי פיל
קטגוריה:דרום אפריקה: יונקים
קטגוריה:דרום אפריקה: בעלי חיים אנדמיים
קטגוריה:יונקים בערבות אפריקה שמדרום לסהרה
ארכף (סוג)

**ארכף** (שם מדעי: *Elephantulus*) הוא הסוג הגדול ביותר במשפחת הארכפיים. הוא כולל מינים קטנים המזכירים חדפים בעלי אף מוארך ודמוי חדק, אך בעל שערות חישה ארוכות. הארכפים הם קרוביהם הרחוקים של הפילים ושל השנבוב, אך קטנים מהם בהרבה ועם תוחלת חיים פעלתנית וקצרה.

הם ניזונים בעיקר מחרקים קטנים והמינים הגדולים ביותר גם מחולייתנים קטנים. הם מומחים בריצות ובקפיצות והם מתרוצצים מסביב לשבילים קבועים.

## מינים
** ארכף קצר-אף (*E. brachyrhynchus*)
** ארכף הכף (*E. edwardii*)
** ארכף שחור-רגל (*E. fuscipes*)
** ארכף שחור (*E. fuscus*)
** ארכף הסבך (*E. intufi*)
** ארכף סלע מזרחי (*E. myurus*)
** ארכף קארו (*E. pilicaudus*)
** ארכף סומלי (*E. revoili*)
** ארכף אדמוני (*E. rufescens*)
** ארכף סלע מערבי (*E. rupestris*)

המין ארכף צפון אפריקני (*E. rozeti*) הועבר לסוג היחידי *Petrosaltator*.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1906
קטגוריה:טקסונים שתוארו בידי אולדפילד תומאס
קטגוריה:חדפי פיל
ארכף ארבע אצבעי

**ארכף ארבע אצבעי** (שם מדעי: *Petrodromus tetradactylus*) הוא מין יחיד בסוגו במשפחת הארכפיים, בעל ארבע אצבעות ברגליו.

## מאפיינים
הארכף הארבע אצבעי קטן יותר מקרוביו ובעל פרווה עבה בצבע חום חיוור עד חום כהה עם סימנים לבנים סביב העיניים וכמה פסים רחבים על הגב. הוא בעל אף ארוך וכפוף המרחרח כל הזמן את הסביבה ומסביב לו ישנם שערות ארוכות. לארכף יש גם עיניים גדולות עם פסים לבנים סביבם ואוזניים גדולות. כמו רוב הארכפים גם חדף זה מסוגל לנוע בזריזות בעזרת רגליו הגדולות. אורכו הממוצע 10–30 ס"מ והזנב 8–25 ס"מ. המשקל הממוצע הוא 45–540 גרם.

ארכף זה חי במרכז ודרום מזרח אפריקה במדינות: אנגולה, הרפובליקה הדמוקרטית של קונגו, קניה, מלאווי, מוזמביק, דרום אפריקה, טנזניה, זמביה, זימבבואה ונמיביה. הם נפוצים ביותר יחסית למיני הארכפים והם חיים ביערות, מורדות הרים, שפלות, ערבות עשב וסוונות לחות.

הארכפים אוכלים חסרי חוליות קטנים שהם מוצאים כמו חגבים, תולעים, פרפרים, נמלים וטרמיטים וכן גם זרעים. הם ישנים בלילות מתחת לסבכים צפופים בהם הם בטוחים יחסית.

הם פגיעים ביותר לטורפים כמו נחשים, עופות דורסים ויונקים טורפים כמו חתולים. להגנתם הם מסתמכים על מהירות גבוהה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1846
קטגוריה:טקסונים שתוארו בידי וילהלם פטרס
קטגוריה:חדפי פיל
קטגוריה:יונקים יחידים בסוגם
קטגוריה:מוזמביק: יונקים
קטגוריה:דרום אפריקה: יונקים
קטגוריה:זימבבואה: יונקים
קטגוריה:הרפובליקה הדמוקרטית של קונגו: יונקים
קטגוריה:יונקים בסוואנה האפריקנית
צ'רוון

**צ'רוון** (בבלארוסית: **Чэрвень**, צ'רוויין; ברוסית: **Червень**; בפולנית: **Czerwień**, צ'רוויין) היא עיירה במחוז מינסק שבבלארוס, בה התקיימה עד השואה קהילה יהודית גדולה.

## תולדות היישוב
העיירה נוסדה בשם **איהומן** (בבלארוסית: **Ігумен**, ברוסית נהגה "איגומן") והיא נזכרת לראשונה בשנת 1387, בתקופת הדוכסות הגדולה של ליטא. בחלוקת פולין השנייה, בשנת 1793, נכללה העיירה בתחום האימפריה הרוסית, והפכה למרכז מחוז. לאחר מלחמת העולם הראשונה הוקמה באזור הרפובליקה הבלארוסית העממית, אך היא נכבשה תוך זמן קצר על ידי ברית המועצות. ב-1923 הסובייטים שינו את שם העיירה לצ'רוון.

## יהודי צ'רוון
בתחילת המאה ה-20 נמנו בעיירה כ-2,800 יהודים, קרוב למחצית תושביה. בתקופה הסובייטית פעל בעיירה בית ספר יידי.

ב-2 ביולי 1941, במהלך מבצע ברברוסה, נכבשה העיירה בידי הגרמנים, ואלו רצחו בה תוך חודש 139 יהודים. בסתיו 1941 רוכזו יהודי העיירה בגטו צר שהוקם בה, אליו הובאו גם יהודי יישובי הסביבה. מעת לעת רצחו שוטרים בלארוסים יהודים מהגטו.

ב-1 בפברואר 1942 פשטו על הגטו שבעיירה שוטרים גרמנים ובלארוסים, ורצחו את בין 1,400 ל-1,800 היהודים שנותרו בו מחוץ לעיירה.


Jewish cemetery Chervyen 1h.jpg|בית הקברות היהודי בצ'רוון
Ghetto Chervyen 1a.jpg|אנדרטה לזכר קורבנות צ'רוון בבית הקברות היהודי
Ghetto Chervyen 2b.jpg|אנדרטה נוספת, לזכר חיסול הגטו בתחילת פברואר 1942


## קישורים חיצוניים

* 
* 
* 
* 

קטגוריה:גטאות בבלארוס
קטגוריה:מחוז מינסק: יישובים
קטגוריה:קהילות יהודיות בבלארוס
מוריס סוואדש

**מוריס סוואדש** (באנגלית: **Morris Swadesh**; 22 בינואר 1909 - 20 ביולי 1967) היה בלשן יהודי אמריקאי משפיע ושנוי במחלוקת.

## קורות חיים
סוואדש התפרסם בעקבות עבודתו הנועזת והשנויה במחלוקת בתחום הבלשנות ההיסטורית, בה ניסה למצוא קישורים גנטיים רחוקים בין שפות באמצעות דמיון בין מילים בסיסיות בשפה, לשם כך יצר סוואדש רשימה בעלת מספר מועט של מילים לא תלויות תרבות, שיוכלו לשמש לו להשוואות אלה, מה שמכונה רשימת סוואדש. הוא נחשב לאחד החלוצים בתחום הלקסיקוסטטיסטיקה והגלוטוכרונולוגיה.

בעבודתו, ניסה סוואדש להחיל מושגים בסיסיים בבלשנות היסטורית על שפות הילידים באמריקה. בשנת 1930 עבד סוואדש עם ממשלת מקסיקו בניסיון לשמר חלק משפות הילידים במקסיקו, אך עם כניסתה של ארצות הברית למלחמת העולם השנייה חזר סוואדש לארצות הברית ועבד עבור צבא ארצות הברית והמשרד לשירותים אסטרטגיים.

בשנת 1937 התחיל לעבוד סוואדש כמרצה לבלשנות ואנתרופולוגיה באוניברסיטת ויסקונסין למשך שנתיים. ב-1949 פוטר מעבודתו בסיטי קולג' של ניו יורק בשל האשמות בקומוניזם.

בשנת 1956 היגר למקסיקו סיטי, תחילה עבד במכון הלאומי לחקר ילידים (Instituto Nacional Indigenista), לאחר מכן התקבל לעבודה כחוקר במשרה מלאה באוניברסיטה הלאומית האוטונומית של מקסיקו (UNAM). בנוסף לימד סוואדש גם בבית הספר הלאומי לאנתרופולוגיה והיסטוריה (Escuela Nacional de Antropología e Historia) וחי במקסיקו סיטי את שארית חייו.
## הערות שוליים

קטגוריה:אמריקאים ילידי מסצ'וסטס
קטגוריה:ערכים שבהם תבנית בריטניקה אינה מתאימה
קטגוריה:בלשנים ולשונאים יהודים אמריקאים
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1909
קטגוריה:אמריקאים שנפטרו ב-1967
מיכאל רומניגה

**מיכאל רומניגה** (בגרמנית: **Michael Rummenigge**, נולד ב-3 בפברואר 1964 בליפשטאט שבגרמניה המערבית) הוא כדורגלן עבר גרמני ששיחק בעמדות הקשר ההתקפי והחלוץ, בעיקר בבאיירן מינכן ובבורוסיה דורטמונד.

מיכאל רומניגה הוא אחיו הצעיר של הכדורגלן הגרמני הנודע קרל היינץ רומניגה.

## קריירת מועדונים
### באיירן מינכן
רומניגה החל את הקריירה שלו בבורוסיה ליפשטאט מעיר הולדתו, ובשנת 1981 עבר לשחק בנוער של באיירן מינכן. כעבור שנה עלה לבוגרים, וסבל תחילה מהשוואות בלתי פוסקות לאחיו הגדול קרל היינץ, שכבר היה כוכב גדול בבאיירן מינכן באותם ימים, שהקשו עליו להתקדם. עם זאת, החל לתפוס מקום של קבע בקבוצה, ושיחק בה שש עונות, בהן כבש 44 שערים ב-152 הופעות, וזכה בשלוש אליפויות הבונדסליגה ברצף, שני גביעים מקומיים וסופר קאפ אחד. כמו כן, פתח בהרכב הקבוצה בהפסד 2-1 לפורטו בגמר גביע אירופה לאלופות 1987.

### בורוסיה דורטמונד
בקיץ 1988 חתם רומניגה בבורוסיה דורטמונד, שאוהדיה היו חשדניים כלפיו תחילה עקב ייחוסו המשפחתי וקבוצתו הקודמת. עם זאת, כבר בעונתו הראשונה זכה עם בורוסיה דורטמונד בגביע הגרמני ובסופר קאפ, בו דורטמונד ניצחה בגמר את באיירן מינכן. בשנת 1992 מונה רומניגה לקפטן הקבוצה על ידי המאמן אוטמאר היצפלד. בשנת 1993, בעונתו האחרונה בבורוסיה דורטמונד, העפיל רומניגה עם הקבוצה לגמר גביע אופ"א, בו הפסידה דורטמונד ליובנטוס במפגש כפול. סך הכל שיחק רומניגה חמש עונות בבורוסיה דורטמונד, בהן צבר 157 הופעות וכבש 36 שערים.

### אוראווה רד דיימונדס
בשנת 1993 עבר רומניגה לליגת העל היפנית שרק החלה לפעול באותה תקופה, וחתם באוראווה רד דיימונדס מהעיר סאיטאמה. רומניגה שיחק שנתיים במועדון היפני, צבר 42 הופעות וכבש 13 שערים. עם זאת, נאלץ לפרוש בשנת 1995 בגיל 31, עקב פציעה.

## קריירה בינלאומית
לרומניגה שתי הופעות בנבחרת גרמניה המערבית, אך מעולם לא שיחק בטורניר גדול.

## חיים אישיים
לאחר הפרישה, עבר רומניגה לתחום העסקים והפיננסים, ולקח חלק בעסקים שונים, ביניהם הקמת בית ספר לכדורגל הקרוי על שמו בדורטמונד.

רומניגה לקח חלק בקמפיין נגד שימוש בסמים, ובקמפיין אחר לעמותה המסייעת לילדים החולים במחלות סופניות ולילדים מעוטי יכולת.

רומניגה הוסמך לאימון כדורגל בשנת 2007 באוניברסיטת קלן לספורט.

רומניגה נשוי לקרוליין, ולהם שלושה בנים.

## תארים
עם באיירן מינכן:
* אליפות הבונדסליגה (3): 1984/85, 1985/86, 1986/87
* הגביע הגרמני (2): 1983/84, 1985/86
* הסופר קאפ הגרמני: 1987

עם בורוסיה דורטמונד:
* הגביע הגרמני: 1988/89
* הסופר קאפ הגרמני: 1989

## קישורים חיצוניים

קטגוריה:חלוצי כדורגל גרמנים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני בורוסיה דורטמונד
קטגוריה:כדורגלני אוראווה רד דיימונדס
קטגוריה:כדורגלני נבחרת גרמניה המערבית
קטגוריה:רוסים שנולדו ב-1964
צ'ודץ

**צ'ודץ** (בפולנית: **Czudec**) הוא כפר במחוז סטז'יז'וב שבפרובינציית פודקרפצקיה בפולין, בו התקיימה עד השואה קהילה יהודית.

## תולדות היישוב
צ'ודץ נזכר לראשונה בשנת 1185, ובשנת 1427 הוענקו לו זכויות עיר, תוך שנתקיימו בו ירידים שבועיים.

בחלוקת פולין בסוף המאה ה-18 נכלל היישוב בתחום גליציה האוסטרית. בשנת 1935, תחת שלטון הרפובליקה הפולנית השנייה, ניטלו מהיישוב זכויותיו העירוניות.

## יהודי צ'ודץ
טרם פרוץ מלחמת העולם השנייה נמנו בכפר כ-380 יהודים, כשליש מתושביו, והתקיימה בו פעילות ציונית.

לאחר כיבוש היישוב בידי הגרמנים ב-12 בספטמבר 1939, מונה בו יודנרט, אשר נצטווה לספק לגרמנים עובדים יהודים לעבודות כפייה.

בסוף 1941 רוכזו יהודי הכפר בגטו שהוקם בו, וביוני 1942 גורשו כולם לגטו ז'שוב, וממנו למחנות ההשמדה, תוך רצח מספר חולים ונכים בשעת האקציה.

## קישורים חיצוניים

* 
* 
* 
* 
* 

קטגוריה:פודקרפצקיה: יישובים
קטגוריה:קהילות יהודיות בפולין
קטגוריה:גטאות בפולין
תומאס ברטולד

**תומאס ברטולד** (בגרמנית: **Thomas Berthold**; נולד ב-12 בנובמבר 1964 בהנאו שבמערב גרמניה) הוא כדורגלן עבר גרמני ששיחק בעיקר באיינטרכט פרנקפורט ובשטוטגרט בעמדת הבלם.

ברטולד ייצג את גרמניה המערבית, ולאחר מכן את גרמניה בשלושה מונדיאלים ובטורניר יורו.

## קריירת מועדונים
ברטולד שיחק בקבוצות הנוער של איינטרכט פרנקפורט, ועלה לקבוצה הבוגרת בשנת 1982. ברטולד שיחק חמש עונות בפרנקפורט, צבר 111 הופעות והבקיע 17 שערים בבונדסליגה. בשנת 1987 עבר ברטולד לשחק בסרייה א' האיטלקית, תחילה שיחק שנתיים בהלאס ורונה, שם צבר 52 הופעות והבקיע שני שערים, ולאחר מכן עבר לרומא, שם שיחק שנתיים, צבר 62 הופעות, הבקיע שלושה שערים, וזכה בגביע האיטלקי בשנת 1991, אך הפסיד באותה שנה בגמר גביע אופ"א לאינטר מילאנו במפגש כפול, בו פתח בשני המשחקים.

בקיץ 1991 חזר ברטולד אל הבונדסליגה, וחתם בבאיירן מינכן. ברטולד שיחק שנתיים בקבוצה, צבר 30 הופעות בבונדסליגה והבקיע שער אחד, אך לא הגיע להישגים משמעותיים בשתי העונות בקבוצה, ובשנת 1993 חתם בשטוטגרט, בה שמר על יציבות יחסית ושיחק שבע עונות. עם שטוטגרט זכה ברטולד בגביע הגרמני בשנת 1997, שזיכה את הקבוצה בכרטיס לגביע אירופה למחזיקות גביע בעונת 1998. שטוטגרט הגיעה בטורניר זה עד לגמר, בו הפסידה 1-0 לצ'לסי, כשברטולד פותח בהרכב. סך הכל, צבר ברטולד 191 הופעות והבקיע ארבעה שערים בבונדסליגה בשבע שנותיו בשטוטגרט.

בשנת 2001 חתם ברטולד באדאנאספור מליגת העל הטורקית בכדורגל בה מיעט לשחק, ופרש ממשחק פעיל באותה שנה.

## קריירה בינלאומית
לברטולד הייתה קריירה עשירה במדים הלאומיים. תחילה שיחק בגרמניה המערבית, והשתתף במונדיאל 1986 בו הפסידה הנבחרת במשחק הגמר לנבחרת ארגנטינה. אחר כך ייצג את גרמניה המערבית ביורו 1988 בו הודחה הנבחרת בחצי הגמר, ובמונדיאל 1990 היה חלק משמעותי מהנבחרת שזכתה בתואר, לאחר שגמלה לארגנטינה במשחק הגמר על ההפסד בגמר המונדיאל הקודם. ברטולד לא שיחק ביורו 1992, אך חזר לנבחרת במונדיאל 1994, בו הודחה ברבע הגמר על ידי נבחרת בולגריה, ומעט אחריו פרש מהנבחרת. סך הכל צבר ברטולד 62 הופעות במדי גרמניה המערבית וגרמניה, וכבש שער אחד.

## לאחר הפרישה
ברטולד החל לעסוק לאחר פרישתו בתקשורת ופרשנות ספורט.

## תארים
עם רומא:
* הגביע האיטלקי: 1990/91

עם שטוטגרט:
* הגביע הגרמני: 1996/97

עם נבחרת גרמניה המערבית:
* מונדיאל: 1990

## קישורים חיצוניים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני איינטרכט פרנקפורט
קטגוריה:כדורגלני הלאס ורונה
קטגוריה:כדורגלני רומא
קטגוריה:כדורגלני באיירן מינכן
קטגוריה:כדורגלני שטוטגרט
קטגוריה:כדורגלני אדנאספור
קטגוריה:כדורגלני נבחרת גרמניה
קטגוריה:כדורגלני נבחרת גרמניה המערבית
קטגוריה:הנאו: כדורגלנים
קטגוריה:כדורגלני מונדיאל 1986
קטגוריה:כדורגלני יורו 1988
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:ספורטאים גרמנים באיטליה
קטגוריה:גרמנים שנולדו ב-1964
קתדרלת ונק

[שמאל|ממוזער|280px|מראה פנימי של קתדרלת ונק בעיר [אספהאן]]
ממוזער|ימין|300px|ציורי הכיפה והקירות בקתדרלת ונק
**קתדרלת ונק** (בפרסית:  کلیسای وانک) היא כנסייה ארמנית-נוצרית בעיר אספהאן באיראן שנבנתה בתחילת המאה ה-17.  היא אחת הכנסיות הארמניות הראשונות שהוקמו בעיר, והיא משלבת מוטיבים אדריכליים ארמניים ופרסיים. משמעות המילה "ונק" בארמנית היא מנזר.

## היסטוריה
בניית הכנסייה החלה בשנת 1606 והושלמה עם שינויים גדולים בין השנים 1664-1655 בפיקוחו של הארכיבישוף דויד. היא נבנתה על ידי קהילה ארמנית שהתיישבה בעיר ביוזמתו של עבאס שאה הראשון לאחר המלחמה בעות'מאנים שהביאה לגירושם של אלפי ארמנים ממקומות יישוביהם.

## תיאור המבנה
הכיפה המרכזית של הקתדרלה צבועה בצבעי כחול וזהב ומתארת את הסיפור המקראי של בריאת העולם וגירושו של אדם מגן העדן. הקתדרלה מורכבת מכיפה, כמו מסגד פרסי, אבל עם התוספת המשמעותית של האפסיס החצי מתומן המאפיין כנסיות. המראה החיצוני של הקתדרלה הבנויה ברובה מלבנים בצבע אחיד עומד בניגוד למראה הצבעוני והמקושט בפנים הקתדרלה. 

התקרה מעל הכניסה צבועה במוטיבים פרחוניים עדינים בסגנון מיניאטורי הפרסי. בקתדרלה שני חלקים של ציורי קיר על הקירות הפנימיים: החלק העליון מתאר אירועים מחייו של ישו, ואילו החלק התחתון מתאר עינויים שנגרמו לקדושים ארמנים על ידי העות'מאנים.

החצר מכילה מגדל פעמונים בודד. קברות ממוקמים לאורך הקיר החיצוני  עם כתובות בארמנית. בפינה אחת של החצר שטח מוגבה ובו יד זיכרון לרצח העם הארמני בזמן מלחמת העולם הראשונה. מעבר לחצר ומול הקתדרלה ישנם ספרייה ומוזיאון.

## ראו  גם
*הכנסייה הארמנית

## קישורים חיצוניים

קטגוריה:אספהאן: מבני דת
קטגוריה:איראן: מבני דת נוצריים
ונק
קטגוריה:הכנסייה האפוסטולית הארמנית
ארכף עגול-אוזן נמיבי

**ארכף עגול-אוזן נמיבי** (שם מדעי: *Macroscelides flavicaudatus*) הוא מין ממשפחת הארכפיים החי בערבות ואזורים צחיחים במרכזה ודרומה של נמיביה. 
## מאפיינים
ארכפים אלה התגלו כבר ב-1955, אך נחשבו באותה עת לתת-מין של ארכפי קארו, אך בעקבות מחקרים שנעשו מאוחר יותר במרכז מחקר בדרום אפריקה הם הופרדו למין עצמאי.

ארכפים אלה בולטים בפרוותם הוורדרדה והם מגיעים למשקל 35 גרם. הם קטנים ובעלי פרווה עבה וחרטום מחודד בעל שערות חישה גדולות. כמו שמשתמע משמם הם בעלי אוזניים עגולות וגדולות.

הם חיים במדבריות וערבות חמות בנמיביה וחיים במחסה הקריר יחסית. בדומה לשאר הארכפים הם תמיד פעילים ומחפשים חרקים קטנים למאכל.

## קישורים חיצוניים

## הערות שוליים

קטגוריה:חדפי פיל
קטגוריה:מדבר נמיב: בעלי חיים
קטגוריה:נמיביה: יונקים
קטגוריה:בעלי חיים שתוארו ב-1955
ארכף משובץ

**ארכף משובץ** (שם מדעי: *Rhynchocyon cirnei*) הוא מין של יונק קטן ממשפחת הארכפיים.

חדף זה מצוי במזרח אפריקה ברפובליקה הדמוקרטית של קונגו, מלאווי, מוזמביק, טנזניה, אוגנדה, זמביה ואולי גם ברפובליקה המרכז אפריקאית. הוא חי בעיקר ביערות גשם, יערות הרריים או סוואנות לחות. הארכף קרוב לסיכון בגלל הפגיעה ביער.

ארכפים אלה יותר גדולים ממינים אחרים של ארכפים ואורכם הממוצע 43–55 ס"מ ומשקלם 425–450 גרם. הם אוכלי בשר המחפשים ללא הרף חרקים שונים למאכל כמו טרמיטים, נמלים, חיפושיות, רבי-הרגליים, תולעים, רכיכות וביצים וכן דוחיים, עופות או יונקים קטנים אחרים.

הארכפים בעלי חושים מחודדים והם אוכלים ללא הרף. הם מוצאים לעצמם בן זוג קבוע לכל החיים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי וילהלם פטרס
קטגוריה:חדפי פיל
קטגוריה:הרפובליקה הדמוקרטית של קונגו: יונקים
קטגוריה:בעלי חיים שתוארו ב-1847
ארכף עגול-אוזן קארו

**ארכף עגול-אוזן קארו** (שם מדעי: *Macroscelides proboscideus*) הוא מין ממשפחת הארכפיים שלו אוזניים מעוגלות. בעבר נחשב מין יחיד בסוגו אך בהמשך נמצאו שני מינים נוספים ולמין זה נוסף התיאור "קארו" ע"ש הערבות הדרום אפריקאיות בהן הוא חי.
## מאפיינים
ארכפים אלה הם קטנים יחסית באורך 22–23 ס"מ ובעלי אוזניים מעוגלות ועיניים קטנות. הפרווה ארוכה ואפורה או בצבע חול. הם חיים בסוואנות וערבות יבשות ואף במדבריות בדרומה של אפריקה במדינות: בוצוואנה, דרום אפריקה ונמיביה. הם ניזונים מיצורים קטנים כמו חרקים, שורשים וזרעים.

הם ממליטים במהירת והגורים מסוגלים לרוץ תוך שעות מהלידה והם גם מונוגומיים - תכונה נדירה מאוד אצל יונקים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' שו
קטגוריה:חדפי פיל
קטגוריה:דרום אפריקה: יונקים
קטגוריה:בעלי חיים שתוארו ב-1800
ארכף עגול-אוזן

**ארכף עגול-אוזן** (שם מדעי: *Macroscelides*) הוא סוג של ארכפיים החיים רק בדרומה של אפריקה, בעיקר בדרום אפריקה ובנמיביה. 
## מאפיינים
לבני הסוג אוזניים עגולות ופרווה עבה בדרך כלל בצבע חולי או ורדרד. בעבר סווג מין יחיד בסוג, ארכף עגול-אוזן קארו, אך הוא פוצל לעוד שני מינים. בני סוג זה הם הקטנים שבמשפחה.

מינים:
*ארכף עגול-אוזן קארו (*Macroscelides proboscideus)
*[[ארכף עגול-אוזן נמיבי]] (*Macroscelides flavicaudatus*)
*[[ארכף עגול-אוזן אטנדקה]] (*Macroscelides micus'')

## קישורים חיצוניים

קטגוריה:בעלי חיים שתוארו ב-1829
קטגוריה:טקסונים שתוארו בידי אנדרו סמית
קטגוריה:חדפי פיל
ארכף אפור-פנים

**ארכף אפור-פנים** (שם מדעי: *Rhynchocyon udzungwensis*) הוא מין ממשפחת הארכפיים המצוי רק בהרי אודזונגווה שבטנזניה ומצוי בסכנת הכחדה.

מין זה התגלה רק ב-2008 בטנזניה והוא בעל גוף שחור, עורף אדמוני וראש אפור בעל אף ארוך ומחודד ובטן בהירה יחסית. הוא גדול יחסית לארכף ומגיע לאורך של 56 ס"מ ולמשקל 740 גרם.

הארכף חי ביערות הרריים בשמורות בטנזניה לאורך 300 קילומטרים רבועים. הוא נפוץ בעיקר בפארק הלאומי הרי אודזונגווה. הוא מצוי בעיקר בין העלים של היער ולעיתים גם ביערות חזרן. הוא לא נפוץ במיוחד - ככל הנראה ישנם כ-80 ארכפים בוגרים בשמורה. 

הארכפים נטרפים על ידי חתולים, נחשים ועופות דורסים, אך בעיקר נפגעים מפעילות אנושית כמו ציד או הרס יערות הגשם בתחומי מחייתם. 
מצב שימורם הנוכחי הוא "פגיע".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חדפי פיל
קטגוריה:טנזניה: בעלי חיים אנדמיים
קטגוריה:טנזניה: יונקים
קטגוריה:בעלי חיים שתוארו ב-2008
ארכף עגול-אוזן אטנדקה

**ארכף עגול-אוזן אטנדקה** (שם מדעי: *Macroscelides micus*) הוא מין ממשפחת הארכפיים המצוי רק באזור נידח במערב נמיביה הקרוי אטנדקה. 
## מאפיינים
ארכפים אלה קטנים ביותר ומגיעים לאורך 19 ס"מ ולמשקל 28 גרם. הם דומים לארכפים הנמיבים, אך קטנים יותר ולמעשה הם הקטנים ביותר במשפחתם. הם בעלי פרווה ורודה ואוזניים עגולות והם פעילי לילה החיים במדבריות וערבות בדרום נמיביה. כמו רוב קרוביהם הם משתמשים באפם הארוך והכפוף מעט כדי לצוד חרקים שונים. 

הארכפים הם מונוגומיים וחיים יחדיו לכל חייהם - דבר נדיר מאוד אצל יונקים. הם משתדלים להישאר בין השיחים כדי לא להיטרף על ידי עופות דורסים וטורפים נוספים, ובעת הצורך רצים בנתיבים עקלתוניים כדי לבלבל את הטורפים.

## קישורים חיצוניים

## הערות שוליים

קטגוריה:חדפי פיל
קטגוריה:מדבר נמיב: בעלי חיים
קטגוריה:נמיביה: יונקים
קטגוריה:בעלי חיים שתוארו ב-2014
ארכף גדול

**ארכף גדול** (שם מדעי: *Rhynchocyon*) הוא סוג של יונקים קטנים ממשפחת הארכפיים והם המינים הגדולים ביותר של ארכפים.

הארכפים הם קרובים רחוקים של הפילים והם בעלי חוטם מוארך וכפוף בעל שערות רבות. הרגליים שלהם גדולות ועוזרות להם לקפץ במהירות להתגוננות מטורפים והפרווה שלהם בדרך כלל אדמונית או שחורה עם סימנים ליד העיניים.

## מינים
*ארכף זהוב-גב (*Rhynchocyon chrysopygus*)
*ארכף משובץ (*Rhynchocyon cirnei*')
*ארכף אפור-פנים (*Rhynchocyon udzungwensis*)
*ארכף אדום-ראש (*Rhynchocyon petersi*)

## קישורים חיצוניים

קטגוריה:בעלי חיים שתוארו ב-1847
קטגוריה:טקסונים שתוארו בידי וילהלם פטרס
קטגוריה:חדפי פיל
צ'רווינסק על נהר ויסלה

**צ'רווינסק על נהר ויסלה** (בפולנית: **Czerwińsk nad Wisłą**) הוא כפר במחוז פלונסק שבפרובינציית מזוביה בפולין, בו התקיימה עד השואה קהילה יהודית.

בכפר מצוי מנזר גדול, הנזכר עוד בשנת 1155. בשל מיקומו של היישוב על נהר ויסלה, שימש לאורך השנים כנקודת מסחר אזורית. זכויות העיר שהוענקו ליישוב בשלבים לאורך השנים ניטלו ממנו בשנת 1870.

## יהודי צ'רווינסק
בין מלחמות העולם נמנו בכפר 358 יהודים, מתוך 1,608 תושבים, ופרנסתם הייתה על המסחר והמלאכה.

עם כיבוש הכפר בידי הגרמנים בתחילת ספטמבר 1939, חויבו יהודיו בביצוע עבודות כפייה, חלקן במחנות עבודה. עם הגעת פליטים יהודים רבים לכפר, מונה בו יודנרט, ובסתיו 1941 רוכזו כל יהודי היישוב בגטו מוקף גדר תיל שהוקם בו, אליו הובאו עוד כ-600 יהודים מווישוגרוד.

בחורף 1942-1941 מתו מאות מיושבי הגטו שבכפר כתוצאה מתנאי המחיה הקשים בו. בתקופת פעילות הגטו התארגנה בו קבוצת מחתרת יהודית, אשר יצרה קשר עם יחידות פרטיזנים באזור.

ב-28 באוקטובר 1942 נערכה בגטו שבכפר אקציית חיסול. כ-2,000 יושבי הגטו, וכן נשים, ילדים וחולים יהודים שהובאו למקום לא מכבר מצ'חנוב, גורשו לגטו נובידבור מזובייצקי, ומשם שולחו לאושוויץ.

## קישורים חיצוניים

* 
* 
* 
* צ'רווינסק באתר מרכז מורשת יהדות פולין
* 
* 

קטגוריה:מזוביה: יישובים
קטגוריה:קהילות יהודיות בפולין
קטגוריה:גטאות בפולין
קלי לינק

**קלי לינק** (באנגלית: **Kelly Link**; נולדה ב-1969) היא סופרת ועורכת אמריקאית.

לינק נולדה במיאמי והיא בוגרת אוניברסיטת קולומביה ואוניברסיטת גרינסבורו שבקרוליינה הצפונית. כיום היא מתגוררת בנורת'המפטון, מסצ'וסטס.

לינק כותבת בעיקר סיפורים קצרים, ובעיקר בסגנון ריאליזם מאגי. חלק גדול מסיפוריה נחשבים בעיני הקהל לסיפורי פנטזיה, מדע בדיוני, או אימה. בנוסף לפעילותה כסופרת, היא ובעלה מנהלים הוצאה לאור בשם סמול ביר פרס, וכן היא לימדה במוסדות אקדמיים שונים ברחבי ארצות הברית.

ספריה זיכו אותה בפרס הוגו ובשלושה פרסי נבולה. ב-2013 זכתה בפרס או. הנרי על סיפורה הקצר "The Summer People". ב-2018 זכתה במענק עמיתי מקארתור.

## ספריה שתורגמו לעברית
***דברים מוזרים קורים**, מאנגלית: דבי אילון, הוצאת בבל, 2010
***כישוף למתחילים**, מאנגלית: דבי אילון, הוצאת בבל, 2013
***מסתבכים בצרות**, מאנגלית: דבי אילון, הוצאת בבל, 2018

## קישורים חיצוניים

* 
* 
* הדף של קלי לינק באתר הוצאת בבל
* 
* מוסר ההשכל, סיפור מתוך הספר **מסתבכים בצרות**, 2018
* 

קטגוריה:מו"ליות אמריקאיות
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס נבולה
קטגוריה:סופרות מדע בדיוני אמריקאיות
קטגוריה:סופרי מדע בדיוני אמריקאים
קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:זוכי פרס או. הנרי
קטגוריה:בוגרי אוניברסיטת קרוליינה הצפונית בגרינסבורו
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
יוזף ברגמאייר

**יוזף ברגמאייר** (בגרמנית: **Josef Bergmaier**, נולד ב-5 במרץ 1909 במינכן שבגרמניה, נפטר ב-5 במרץ 1943 באוריול שברוסיה) היה כדורגלן גרמני ששיחק בעמדת החלוץ בבאיירן מינכן.

ברגמאייר החל את קריירת הבוגרים שלו בגיל 20 בבאיירן מינכן, והיה חלק מקבוצה חזקה שכללה שחקנים כמו קונראד היידקאמפ ואוסקר רוהר. ברגמאייר סייע לבאיירן מינכן לזכות באליפות גרמניה בשנת 1932, שהתנהלה אז בשיטת נוקאאוט, לאחר שהצטיין בגמר מול איינטרכט פרנקפורט. ברגמאייר שיחק בסך הכל תשע עונות בבאיירן מינכן, ובשנת 1938 חדל מלשחק.

לברגמאייר שמונה הופעות בנבחרת גרמניה בכדורגל, בהן כבש שער אחד.

ברגמאייר נשלח במלחמת העולם השנייה להילחם בחזית המזרחית, ומצא את מותו בשנת 1943 באוריול שברוסיה, ביום הולדתו ה-34. גם חברו לבאיירן מינכן פרנץ קרום מצא את מותו במלחמה באותו מקום, ארבעה ימים מאוחר יותר.

## קישורים חיצוניים

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני באיירן מינכן
קטגוריה:כדורגלני נבחרת גרמניה
קטגוריה:מינכן: כדורגלנים
קטגוריה:גרמנים שנולדו ב-1909
קטגוריה:גרמנים שנפטרו ב-1943
צ'ורני אוסטריב

**צ'ורני אוסטריב** (באוקראינית: **Чорний Острів**; בפולנית: **Czarny Ostrów**, צ'ארני אוסטרוב; ברוסית: **Чёрный Остров**, צ'ורני אוסטרוב) היא עיירה במחוז חמלניצקי שבאוקראינה, בה התקיימה עד השואה קהילה יהודית גדולה.

צ'ורני אוסטריב נזכרת לראשונה בשנת 1366, ובשנת 1556 הוענקו לה זכויות עיר.

## יהודי צ'ורני אוסטריב
בתחילת המאה ה-20 נמנו בעיירה כ-2,200 יהודים, רוב תושביה. בתקופה הסובייטית פעלו בעיירה מועצה יהודית ממלכתית, בית ספר יידי וקולחוז יהודי.

ב-7 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו תוך זמן קצר את יהודיה בגטו שהוקם בה, בו סבלו ממעשי התעללות ושוד מצד השוטרים האוקראינים.

בשנת 1942 חוסל הגטו שבעיירה. תחילה נרצחו כ-100 מיהודי היישוב, ולאחר מכן, הועברו יתר היהודים לגטו פרוסקורוב, בו נרצחו כולם עד סוף השנה.
ממוזער|מצבה בבית קברות היהודי שי בעיירה, המוקדשת ליהודים שמתו בגטו


## קישורים חיצוניים

* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גטאות באוקראינה
קטגוריה:מחוז חמלניצקי: עיירות יהודיות
חנוך מילויצקי

**חנוך מילויצקי** (29 ביולי 1911 – 21 בפברואר 1970) היה רופא וחוקר, מומחה לכירורגיית לב-חזה ולכירורגיית כלי דם, חלוץ ניתוחי הלב בישראל, ויושב־הראש הראשון של איגוד הכירורגים בישראל. נרצח בפיגוע טרור במטוס סוויסאייר בשמי שווייץ.

## ביוגרפיה
מילויצקי נולד לשבתאי ולברטה בברלין בירת הקיסרות הגרמנית, ולמד לימודי רפואה בשנות ה-30 באוניברסיטת ברלין. למרות המגבלות הקשות שהוטלו על לימודי יהודים בגרמניה הנאצית, הצליח לסיים את לימודיו וב-1936 קיבל תואר דוקטור לרפואה והתקבל לעבודה בבית חולים בברלין. עם התגברות רדיפת היהודים בסוף שנות ה-30 עלה לארץ ישראל, התיישב בירושלים והצטרף לסגל רופאי בית החולים הדסה בהר הצופים. הוא התמחה בכירורגיה, היה מתלמידיו הבולטים של הפרופ' פליקס מנדל, ובמהרה מונה לעוזר ראש המחלקה הכירורגית בבית החולים. במלחמת העצמאות שירת כראש השירותים הכירורגיים, ובמשך שבועות ארוכים טיפל בפצועים ובחולים בתנאים קשים ברובע היהודי הנצור.

בתום המלחמה מונה כרופא ראשי במחלקה לכירורגיה בהדסה. בצד עבודה קלינית, הקדיש זמן רב גם למחקר ולהוראה. עם פתיחת בית הספר לרפואה של האוניברסיטה העברית והדסה ב-1949 מונה לאחראי על הוראת הכירורגיה. במהלך שנות ה-50 יצא לסדרת השתלמויות מקצועיות בתחום ניתוחי הלב בארצות הברית ובאירופה, ולאחריהן ייסד את המחלקה לכירורגיית לב, חזה וכלי דם ועמד בראשה. הוא ביצע את ניתוח הלב הסגור הראשון בישראל, בתקופה בה טרם נערכו ניתוחי לב פתוח.

עם תחילת התבססותם של ניתוחי הלב הפתוח בארצות הברית בתחילת שנות ה-60 החליט להקים בהדסה מערך כירורגי לניתוחים אלה. הוא שלח את תלמידו ד״ר ג'ו בורמן להשתלמות בתחום בלוס אנג'לס, ועם שובו של בורמן לישראל ב-1964 סייע בידו לערוך את ניתוח הלב הפתוח הראשון בישראל ולבסס את מערך ניתוחי הלב הפתוח. במחלקתו נותחו מטופלים מכל רחבי הארץ, ואף מארצות שכנות.

מילויצקי היה היושב ראש הראשון של איגוד הכירורגים בישראל. ב-1968 מונה ליושב ראש המועצה המדעית של ההסתדרות הרפואית בישראל. הוא היה ממנחי היסוד של ההתמחויות המקצועיות ובחינות ההתמחות.

ב-1969 יצא לשנת שבתון בארצות הברית, במטרה להשתלם בכירורגיית כלי הדם של הלב, תחום חדשני שאותו רצה לשלב בעבודת מחלקתו. דרכו חזרה לישראל בתום השבתון עברה דרך ציריך, שם עלה על טיסה 330 של סוויסאייר ביום 21 בפברואר 1970. המטוס התרסק אל אדמת שווייץ דקות ספורות לאחר ההמראה בשל מטען חבלה שהוחדר אליו בידי מחבלים של החזית העממית לשחרור פלסטין, וכל 47 הנוסעים ואנשי הצוות נספו. חנוך מילויצקי הובא למנוחות יחד עם יתר ההרוגים הישראלים בקבר אחים בהר המנוחות בירושלים.

פרס על-שם חנוך מילויצקי מוענק מדי שנה לרופא המתמחה המצטיין בתחום כירורגיית לב וחזה.

היה נשוי לעליזה ונולדו להם שני בנים: גדעון ואריאל מילביצקי. נכדו הוא ח"כ חנוך מילביצקי.

## קישורים חיצוניים
* פרופ׳ מילויצקי חנוך באתר ההסתדרות הרפואית בישראל
* 
* 

## הערות שוליים

קטגוריה:סגל מרכז רפואי הדסה
קטגוריה:ישראלים ילידי גרמניה
קטגוריה:בוגרי אוניברסיטת הומבולדט של ברלין
קטגוריה:אנשי העלייה החמישית
קטגוריה:מנתחי לב-חזה ישראלים
קטגוריה:סגל האוניברסיטה העברית בירושלים: רפואה
קטגוריה:ירושלים: רופאים
קטגוריה:רופאים ביישוב
קטגוריה:מנתחי כלי דם ישראלים
קטגוריה:חללי טרור ישראלים
קטגוריה:יהודים הקבורים בהר המנוחות
קטגוריה:אישים הקבורים בקבר אחים
קטגוריה:ישראלים שנולדו ב-1911
קטגוריה:ישראלים שנפטרו ב-1970
צ'פיילוב

**צ'פיילוב** (בפולנית: **Ciepielów**) הוא כפר במחוז ליפסקו שבפרובינציית מזוביה בפולין, בו התקיימה עד השואה קהילה יהודית.

## תולדות היישוב
היישוב נוסד בידי משפחת האצולה הפולנית קזנובסקי, על דרך המסחר הישנה שבין ורשה וסנדומייז', ובשנת 1597 הוענקו לו זכויות עיר. בהמשך הוענקו ליישוב זכויות לקיים ירידים ושווקים.

בשנת 1869 נטלו הרוסים את מעמדו העירוני של היישוב, בעקבות השתתפות תושביו במרד ינואר. ב-8 בספטמבר 1939 רצחו הגרמנים כ-300 שבויי מלחמה פולנים ביישוב.

## יהודי צ'פיילוב
בין מלחמות העולם נמנו בכפר כ-350 יהודים, כשליש מתושביו, ופרנסתם הייתה על המסחר והמלאכה.

עם פרוץ מלחמת העולם השנייה הגיעו לכפר פליטים יהודים רבים, ומספר יהודיו הגיע לכ-600 איש. ב-6 בדצמבר 1941 רוכזו יהודי היישוב בגטו שהוקם בו.

ב-24 באוקטובר 1942 גורשו כל יושבי הגטו שבכפר לגטו טרלוב, ומשם שולחו למחנה ההשמדה טרבלינקה.

בדצמבר 1942 ערכו הגרמנים מצוד אחר יהודים מסתתרים בכפר ובסביבתו, ושרפו כ-20 פולנים בחיים על שסייעו ליהודים.

## קישורים חיצוניים

* צייפיילוב באתר מרכז מורשת יהדות פולין
* 
* 
* 
* 
* 

קטגוריה:מזוביה: יישובים
קטגוריה:קהילות יהודיות בפולין
קטגוריה:גטאות בפולין
צ'אבוסי

ממוזער|תחנת הרכבת
**צ'אבוסי** (בבלארוסית: **Чавусы**; בפולנית: **Czausy**, צ'אוסי) היא עיירה במחוז מוהילב שבמזרח בלארוס, בה התקיימה עד השואה קהילה יהודית גדולה.

## תולדות היישוב
היישוב נזכר לראשונה במאה ה-16, ובשנת 1604 הוענקו לו זכויות עיר. בשנת 1708, במהלך המלחמה הצפונית הגדולה, נפגע היישוב.

בחלוקת פולין הראשונה בשנת 1772 נכלל היישוב בתחום האימפריה הרוסית.

## יהודי צ'אבוסי
בתחילת המאה ה-20 נמנו בעיירה כ-2,500 יהודים, כמחצית מתושביה. בתקופה הסובייטית פעל בעיירה בית ספר יידי, והאוכלוסייה היהודית בה פחתה.

ב-15 ביולי 1941, במהלך מבצע ברברוסה, נכבשה העיירה בידי הגרמנים, ואלו ריכזו תוך זמן קצר את כל היהודים שלא הספיקו להימלט ממנה בגטו שהוקם בה. ב-16 באוגוסט 1941 רצחו הגרמנים בסיוע שוטרים בלארוסים את 624 היהודים שנותרו בגטו שבעיירה, בערוץ נהר דרנוחה הסמוך. בהמשך רצחו הגרמנים ילדים ממשפחות מעורבות ביישוב.

## קישורים חיצוניים

* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז מוהילב: עיירות יהודיות
קטגוריה:גטאות בבלארוס
קטגוריה:מחוז מוהילב: ערים
צ'מיילוב

**צ'מיילוב** (בפולנית: ) היא עיירה במחוז אוסטרובייץ שבפרובינציית שוויינטוקז'יסקיה בפולין, בו התקיימה עד השואה קהילה יהודית.

## תולדות היישוב
היישוב נזכר מהמאה ה-13, ועד המאה ה-14 נקרא בשם "שידלוב". בשנת 1505 הוענקו ליישוב זכויות עיר, ונבנה בו ארמון. באמצע במאה ה-17 ובראשית המאה ה-18 נפגע היישוב קשות מפלישת האימפריה השוודית.

מראשית המאה ה-18 התפתחה ביישוב תעשיית קדרות ענפה.

## יהודי צ'מיילוב
התיעוד הראשון לישיבת יהודים ביישוב הוא מאמצע המאה ה-17. בין מלחמות העולם ישבו בעיירה האדמו"רים אלתר משה אפשטיין ואברהם יוסף אפשטיין (נספו בשואה), וכמו כן, התקיימה במקום פעילות ציונית. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות מצד שכניהם הפולנים. בתקופה זו נמנו ביישוב כ-500 יהודים.

עם כיבוש היישוב בידי הגרמנים בספטמבר 1939, הוטלו על יהודיו גזירות שונות, ובהן חובת ענידת סרט זרוע, איסור הליכה על מדרכות, חובת תשלום סכומי כופר גבוהים, חובת מסירת רכוש ואיסור מסחר עם לא יהודים. במהלך 1940 הגיעו ליישוב מאות פליטים יהודים מיישובי הסביבה.

ב-1 ביוני 1942 רוכזו יהודי העיירה בגטו סגור שהוקם בה, בו שוכנו בצפיפות רבה. כתוצאה ממגפת טיפוס הבהרות שפרצה בגטו, מתו רבים מיושביו.

בסוף אוקטובר 1942 חוסל הגטו שבעיירה, עם שילוח כ-900 היהודים שנותרו בו (כולל יהודי איווניסקה שהגיעו בתחילת אוקטובר) למחנה ההשמדה טרבלינקה, ורצח 24 יהודים בשעת האקציה. בינואר 1943 רוכזו היהודים שנמצאו מסתתרים בעיירה ובסביבתו במחנה עבודה שהוקם בו, וממנו שולחו כעבור זמן מה לטרבלינקה.

## קישורים חיצוניים

* 
* צ'מיילוב באתר מרכז מורשת יהדות פולין
* 
* 
* 
* 

קטגוריה:שוויינטוקז'יסקיה: יישובים
קטגוריה:קהילות יהודיות בפולין
קטגוריה:גטאות בפולין
צ'צ'רסק

**צ'צ'רסק** (בבלארוסית: **Чачэрск**, ברוסית: **Чечерск**, בפולנית: **Czeczersk**) היא עיר קטנה במחוז הומל שבמזרח בלארוס, בה התקיימה עד השואה קהילה יהודית.

## תולדות היישוב
היישוב נוסד במאה ה-10, על גדת נהר סוז', והוא נזכר לראשונה בכתובים בתעודה משנת 1159. בהמשך נבנתה ביישוב טירה.

בחלוקת פולין בשנת 1772 נכללה העיר בתחום האימפריה הרוסית, ותוך מספר שנים נבנו בה מספר מבני ציבור.

## יהודי צ'צ'רסק
בראשית המאה ה-20 נמנו בעיר כ-1,700 יהודים. בתקופה הסובייטית פעל בעיר בית ספר יידי, ונותרו בה כ-1,000 יהודים, כחמישית מתושביה. עם פרוץ מבצע ברברוסה הצליחו להימלט רוב יהודי העיר מזרחה.

ב-16 באוגוסט 1941 נכבשה העיר בידי הגרמנים, ואלו ריכזו את היהודים שנותרו בה בגטו בן שני בניינים, בו סבלו מרעב, מקור ומדוחק, תוך שוד רכושם. בראשית נובמבר 1941 רצחו הגרמנים כמה עשרות קשישים וחולים יהודים מהגטו בתעלות נגד טנקים, וב-28 בדצמבר 1941 רצחו הגרמנים בסיוע שוטרים בלארוסים את מאות היהודים שנותרו בגטו שבעיר.

## קישורים חיצוניים

* 
* 
* 
* 
* 

קטגוריה:מחוז הומל: יישובים
קטגוריה:קהילות יהודיות בבלארוס
קטגוריה:גטאות בבלארוס
אפיל-סין

**אפיל-סין **היה מלך אמורי, המלך הרביעי בשושלת הראשונה של מלכי בבל. הוא מלך בין השנים 1830–1813 לפנה"ס על פי הכרונולוגיה התיכונה או בין השנים 1749-1767 לפנה"ס לפי הכרונולוגיה הנמוכה.

אפיל-סין היה אביו של סין-מובליט, שהרחיב את תחום שליטתה של בבל על מספר ערי מדינה באזור, וסבו של המלך חמורבי, אשר הפך את הממלכה האזורית הקטנה בבל, לאימפריה. הוא היה בנו של המלך סביום. לא נמצאו בממצאים הארכאולוגיים הוכחות לטענתו שהייתה לו מלכות. העדרן הביא חוקרים למסקנה שבתקופתו בבל הייתה עדיין עיר קטנה וחדשה וכי השפעתו כשליטה, הייתה קטנה בהרבה מאשר השפעתם של בנו ונכדו.

בתקופת שלטונו הוא בנה את חומות העיר בבל ואת חומות הערים בורסיפה ונורום. הוא בנה מקדש לאלה איננה והוביל את עבודות הבנייה בבורסיפה למקדש א-זידה לאל נבו.

## קישורים חיצוניים
*פירוט האירועים לפי שנים, שנות מלכותו של אפיל-סין

קטגוריה:מלכי השושלת ה-1 האמורית של בבל
סטארי צ'ורטוריסק

**סטארי צ'ורטוריסק** (באוקראינית: ** Старий Чорторийськ**; בפולנית: **Czartorysk**, צ'רטוריסק) הוא כפר במחוז ווהלין שבמערב אוקראינה, על גדת נהר סטיר, בו התקיימה עד השואה קהילה יהודית.

## תולדות היישוב
היישוב נזכר לראשונה בשנת 1100, ומסוף המאה ה-14 נכלל בנחלות משפחת האצולה הפולנית צ'ארטוריסקי, אשר קראה את היישוב על שמה. מתחילת המאה ה-18 היה הכפר בבעלות משפחת רדזיוויל.

## יהודי סטארי צ'ורטוריסק

התיעוד הראשון לישיבת יהודים בכפר הוא משנת 1577. עם הקמת תחנת רכבת בקו סארני-קובל כ-10 ק"מ מהכפר, בסוף המאה ה-19, עברו להתגורר במתחם התחנה מספר מיהודי היישוב.

במהלך מלחמת העולם הראשונה גורשו היהודים מהכפר, ולאחר התבססות השלטון הפולני בו, הורשו לשוב אליו. בין מלחמות העולם נמנו בכפר כ-300 יהודים. ביישוב נולדו בין היתר הסופר היידי יונה רוזנפלד, השחקן מיכאל ואקס והכלכלנית רוז פרידמן, אשתו של זוכה פרס נובל מילטון פרידמן.

עם כיבוש אזור הכפר בידי הסובייטים בספטמבר 1939, הגיעו ליישוב מאות פליטים יהודים ממערב פולין. ב-28 ביוני 1941, במהלך מבצע ברברוסה, נכבש הכפר בידי הגרמנים, ואלו ריכזו את יהודיו בגטו, ממנו נלקחו מדי יום לעבודות כפייה.

ב-24 באוגוסט 1942 חוסל הגטו שבכפר, תוך רצח כל יושביו. ב-3 בפברואר 1944 שוחרר הכפר בידי הצבא האדום. ממאות יהודי הגטו שרדו את השואה במקומות מסתור וביערות 10 אנשים.

## קישורים חיצוניים

* צ'ארטוריסק באתר מרכז מורשת יהדות פולין
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז ווהלין: יישובים
קטגוריה:קהילות יהודיות באוקראינה
קטגוריה:גטאות באוקראינה
קטגוריה:יישובים שהוקמו במאה ה-11